

**Referat af LOM den 28.06 fra kl. 10.00-12.00**

**Forvaltning:** Social- og arbejdsmarked

**Møde vedr.:** LOM i Center for Psykiatri og Socialt Udsatte

**Mødested:** Det store mødelokale i Psykiatriens Hus

**Mødedato:** 28.06.2023

**Sendes til:** LOM i Center for Psykiatri og Socialt Udsatte

1. **Godkendelse af dagsorden:** Godkendt.
2. **Godkendelse af referat:** Godkendt.
3. **Orientering fra Sektormed (orientering ved Carsten – 5 min.).** Carsten Jensen orienterer om, at Lars Thomsen har trukket sig som TR på sektor- og hovedmed, og i den forbindelse blev Lise Lotte Frier næstformand i sektormed og Carsten Jensen blev suppleant for Lise Lotte. SL har udpeget Britt Bertelsen til at sidde i Sektor- og Hovedmed i stedet for Lars. Britt kommer i fremtiden til at referere fra Hovedmed. Derudover skal en arbejdsgruppe fra sektormed bestående af Runa Steenfeldt, Carsten Jensen og Trine Mau planlægge den kommende arbejdsmiljøhoveduddannelsen. Derudover er der et stort underskud på socialområdet, og det er fortsat de dyre enkeltsager, især på handicapområdet, der medfører det store underskud. Der var også arbejdsmiljødrøftelser, og her blev der fremlagt noget nyt omkring arbejdsbetinget stress, hvor der mangler noget mere handling på det punkt. Trine Juel påpeger, at man kunne lade sig inspirere af vores stresspolitik, og delen omkring action card og grafisk facilitering. Det besluttes, at Trine Juel sender materialet til Dorthe Undall. Herudover har der været afholdt en inspirerende temadag på sektormed med oplæg om Randers FC og om psykologisk tryghed på arbejdspladsen og emnet ”silent cocreation” – se mere på www.lederweb.dk. Der orienteres også om, at fremskudt rådgivning bliver evalueret i forbindelse med at kvalitetsstandarderne skal evalueres. Krænkelser på digitale medier blev også drøftet, og man vil havde den del ind i retningslinjerne for krænkende handlinger, og derfor udskydes dette punkt til 3. LOM-møde, da det også kommer til at medføre nogle ændringer for vores retningslinje om krænkende handlinger.
4. **Valg af næstformand til LOM (drøftelse):** Ny næstformand bliver Carsten Jensen. Tine Horn og Carsten Jensen holder møde efter sommerferien om næstformandsrollen. Derudover melder Britt Bertelsen sig til at sidde med i dagsordensmøderne i stedet for Lars Thomsen. Tak til afgående næstformand Lars Thomsen for sit engageret arbejde i den tid han har været næstformand.
5. **Orientering om strategi- og aftaleplan v. Tine Horn (orientering - 5. min.).** Tine Horn informerer om den nye strategi- og aftaleplan, som er kommet ud. Der opfordres til at tage den fulde udgave af planen og ikke pixiudgaven. Der er nedsat nogle indsatsgrupper, som skal arbejde videre med målene i planen.
6. **Opfølgning på arbejdsgruppens arbejde vedr. sociale medier og adfærd (orientering v. Carsten Jensen og Else Kjær – 10 min.).** Man kan godt være medlem af en yderliggående forening, uden at det har konsekvenser for ens ansættelse, så længe man ikke udøver kriminelle handlinger samt denne yderliggående forenings holdninger eller menneskesyn på arbejdet. Det betyder, at arbejdsgruppen lige kigger retningslinjen igennem igen for justeringer, og så kommer retningslinjen på næste LOM-møde. Carsten Jensen indkalder arbejdsgruppen lige efter sommerferien.
7. **Drøftelse af ny retningslinje vedr. krænkende handlinger, herunder mobning og seksuel chikane (drøftelse og godkendelse).** Udsættes.
8. **Temadrøftelse – arbejdsmiljømål, herunder belastningspsykologi (gruppedrøftelse – 30 min.).** Det besluttes at tage drøftelsen på plenum. Da Rusmiddelcentret har afsluttet og evalueret på belastningspsykologikurset, beslutter LOM, at de starter med at give en tilbagemelding på kurset. Kaj Larsen orienterer om, at man kan være belastet forskelligt, så hvordan følger man op på det. I Rusmiddelcentret går man til hinanden, AMR/TR eller ledelsen og snakker om tingene, når der opstår noget. På den måde er der etableret uofficielle fiskerbænke, og så er der selvfølgelig også intern og ekstern supervision. Kurset har givet nogle fællesbegreber og et fælles sprog, så vi mere sagligt kan drage omsorg for hinanden. Amanda Hosie tilføjer, at der har været gode drøftelser, om hvordan vi reagerer på belastninger, nogle bliver overengageret og nogle underengageret, og det er to gængse udtryksformer, når vi bliver presset. Vi har fået et fælles sprog for noget, der kan være meget følsomt. Både at kunne identificere det hos én selv, men også at andre lettere kan identificere det og spørge til det. Britt Bertelsen oplyser, at hos udsatte-mestringsvejlederne har de talt om at se hinanden noget mere, fordi de går meget alene, og huske at komme ind og få noget frokost sammen, og få snakket om nogle andre ting til frokost end arbejde. På bostedet Paderuphus brugte de en hel dag på belastningskurset, og fik en god drøftelse om belastningspsykologi, og hvad der presser og stresser. Her fik medarbejderne givet sig selv en farve og fortalt, hvordan de reagerer, når de belastes. Det her med at få et sprog for, hvornår er man overengageret/rød og underengageret/blå, og hvordan man hjælper hinanden tilbage i grøn. I det team, hvor mestringsvejleder fra psykiatri Lærke Sylvester sidder, har kurset også været meget positivt. Det har været godt at se de filmklip og snakke om det bagefter. Det har øget den psykologiske tryghed i teamet og skabt noget respekt, tryghed og åbenhed i teamet, så det er virkelig positivt. Overordnet så er det blevet nemmere at drage kvalificeret omsorg for hinanden. Efter alle har gennemført kurset, så skal der laves lokale handleplaner på det for at få det til at leve.
9. **Orientering om økonomien (orientering – 5 min.):** Helle Jensen orienterer om økonomien. Man forventer et underskud på 140 mio. på hele socialområdet. Man har lavet en økonomisk handleplan, SØP, hvor der arbejdes med at investere sig ud af det. I de senere år er der kommet flere mere komplekse og tunge sager, og så er priserne steget rigtig meget hos de private leverandører. Der er ansat en forhandler i handikap, som også skal hjælpe psykiatri og udsatte, så man kan få forhandlet nogle bedre priser hos de private leverandører. Vi forventer os noget af spor 8, hvor man kigger på omlægning af nogle af mestringsvejledernes timer, så de også kan arbejde på skæve tidspunkter. På § 110 området, har vi også været ret udfordret i 2022, og brugte 12 mio. mere end sidste år. Der skal i den kommende tid arbejdes på en mere fokuseret hjemløseindsats, herunder lykkes med at få flere borgere hjem fra de eksterne tilbud. Tine Horn orienterer om, at vi på bostederne arbejder med at strække ydelserne, så bostederne også kan rumme borgere med tillægsdiagnoser, fx på Paderuphus kan man nu rumme autismediagnosen, og handikap skal kunne rumme borgere med problemer.
10. **Orientering om sygefravær (orientering – 5 min.).** Tine Horn har ikke de seneste tal, men det aftales, at punktet om sygefravær skal gentænkes og fremadrettet orienteres om på en anden måde.
11. **Orientering vedr. fondsansøgning om VR-briller v. Tine (orientering 5.min.):** Center for Psykiatri og Socialt Udsatte er gået i gang med at lave en fondsansøgning om VR-briller, da der er kommet en velfærdsteknologisk fond, der kan søges. Carsten Jensen har en borger i mestringsvejledning, Kim, som har brugt VR-briller og tidligere deltaget i et projekt om VR-briller, og tilskriver i høj grad brugen af VR en stor del af sin recovery. Kim har bl.a. brugt det ift. angsteksponering, hvor hun fx fik filmet hele sin vej ud til sin uddannelsesinstitution for at afvæbne evt. barrierer og angst. Tine Bille, som har erfaringer med at skrive fondsansøgninger er hyret en uge til at prøve at skrive en ansøgning. I den forbindelse købes Kim i nogle timer ind som teknologi/indholdsekspert for at få det beskrevet ordentligt.
12. **Evt.** Tine Horn er begyndt at holde kvartalsmøde med nye medarbejdere, og havde det første møde i sidste uge og det var rigtigt positivt. Derudover har Tine et ønske om at komme ud på P møder efter sommerferien og have en snak om hvordan vi skal arbejde med strategiplanen.